Rjussjanjoki

Rjussjanjoki (russisk: Рюссянйоки, finsk: Ryssänjoki) er ei elv i Murmansk oblast i Russland. Den er ei sideelv til Pasvikelva og munner ut i Klistervatnet. Elva er 12 kilometer lang. Den har sin fjerneste kilde i et lite tjern på norsk side av grensa, mellom grensemerke 258 og åsen Siertitunturi. Etter bare 200 meter renner elva inn i Russland og fortsetter sørover gjennom innsjøene Vakhtasjarvi (125 moh.) og Rjussjanjarvi (97 moh.). Her snur elva mot vest og passerer innsjøen Pieni Rjussjanjarvi (33 moh.), før den munner ut på østsida av Klistervatnet.

 Referanser 

Kategori:Elver i Murmansk oblast
Kategori:Pasvikvassdraget